ভারী বৃষ্টিতে জলমগ্ন গুরুগ্রাম, সাত কিমি দীর্ঘ যানজট, বাড়িতে থাকার পরামর্শ প্রশাসনের

ওয়েব ডেস্ক: টানা বৃষ্টিতে জলমগ্ন গুরুগ্রাম (Heavy rain Severe Waterlogging Gurugram)। সোমবার বিকেলের পর থেকে টানা বৃষ্টি শুরু হয়েছে গুরুগ্রামে। তার ফলে শহরের বিস্তীর্ণ এলাকা জলমগ্ন। কোথাও হাঁটু সমান, আবার কোথাও কোথাও গোঁড়ালি ডোবা জল জমেছে। আর সেই কারণে শহরে যানজটের সৃষ্টি হয়েছে। সাত কিলোমিটার যানজটে নাভিশ্বাস উঠছে বাসিন্দাদের! ঘণ্টার পর ঘণ্টা যানজটে আটকে রয়েছেন মানুষ। এই পরিস্থিতিতে বাড়িতেই থাকার পরামর্শ দিয়েছে প্রশাসন।

হাওয়া অফিস জানিয়েছে, মঙ্গলবারও আবহাওয়া পরিবর্তনের তেমন সম্ভাবনা নেই। মঙ্গলবার গুরুগ্রামে ভারী থেকে অতি ভারী বৃষ্টিপাতের সম্ভাবনা রয়েছে। বৃষ্টির জন্য জারি করা হয়েছে কমলা সতর্কতা। সেই বিষয়টি মাথায় রেখেই সতর্কতামূলক পদক্ষেপ করেছে প্রশাসন। অফিস এবং স্কুলগুলি মঙ্গলবার বন্ধ রাখার পরামর্শ দেওয়া হয়েছে। শহরের অফিসগুলিকে বলা হয়েছে, যেন তারা তাদের কর্মীদের মঙ্গলবার ওয়াক ফ্রম হোম করতে বলে। স্কুলগুলিকে অনলাইনে ক্লাস নেওয়ার পরামর্শ দেওয়া হয়েছে।

আরও পড়ুন: ‘এখন দেরি হয়ে গিয়েছে’, শুল্ক প্রত্যাহারের সম্ভাবনা খারিজ করে ভারতকে বার্তা ট্রাম্পের

Gurugram drowned
100mm+ rain, NH-48 to Sohna Road under water!
Offices & schools shut, city paralysed.
But the real question – why does a “Smart City” collapse every single year?#GurugramRains #TrafficJam #SmartCity pic.twitter.com/dyEQeW6rBv

— Piyushamankar (@wardhakar) September 1, 2025

অন্য খবর দেখুন